钦定古今图书集成/明伦汇编/氏族典/第200卷 > 《廖用贤尚友录》 > 巢谷
## 钦定古今图书集成/明伦汇编/氏族典/第200卷 > 《廖用贤尚友录》 > 巢谷

按《宋史巢谷传》：“谷初名谷，字元修，眉州眉山人。父中
谷，传其学，虽朴而博，举进士京师。谷素多力，见举武
艺者，心好之，遂弃其旧学，蓄弓箭，习骑射，久之，业成
而不中第。闻西边多骁勇，为四方冠，去游秦凤、泾原
间，所至友其秀桀。与韩存宝尢相善，教之兵书。熙宁中，存宝为河州将，有功，会泸州蛮乞弟扰边，命存宝”
出兵讨之。存宝不习蛮事，邀谷至军中问焉。及存宝
得罪，将就逮，自度必死，谓谷曰：“我泾原武夫，死非所
惜，顾妻子不免寒饿，橐中有银数百两，非君莫可使
遗之者。”谷许诺，即变姓名，怀银步往授其子，人无知
者。存宝死，谷逃避江、淮间，会赦乃出。苏轼谪黄州，与
谷同乡，幼而识之，因与之游。及轼与弟辙在朝，谷浮
沉里中，未尝一来相见。绍圣初，轼、辙谪岭海，平生亲
旧无复相闻者，谷竟慨然自眉山诵言，欲徒步访两
苏，闻者皆笑其狂。元符二年，谷竟往至梅州，辙见，握
手相泣道平生，逾月不厌。时谷年七十三，瘦瘠多病，
将复见轼于海南，辙愍而止之。谷曰：“我自视未即死
也，公无止我。”阅其橐中，无数千钱，辙方困乏，亦强资
遣之。舟行，会有蛮隶窃其橐装以逃，获于新州，谷从
之，至新，遂病死。